Sitifiketi Sekungenisa eveni siyafuneka kutsenga imikhicito yetjwala ite eNingizimu Afrika. Lesitifiketi Sekungenisa eveni nobe ikhophi sitawufuneka ngaphambi kwekutsi umtfwalo ungakhululwa kulesikhungo sekungena.
Umtsengi ufaka sicelo sesitifiketi sekungenisa eveni kanye kuphela kulesikhatsi sekuhlala kwalomkhicito. Ngemuva kwaloko leyo nombolo yesitifiketi sekungenisa eveni ingasetjentiswa uma nje kuphela kwakhiwa, tinchukaca, bukhulu belibhodlela kanye nelebuli kwalowo mkhicito akungantjintji.
Kuhloswe kuphela kutsi itawunatfwa nguloyo muntfu, itawuhlala endlini yalowo muntfu futsi bunatfwe tivakashi tabo letingakhokheli.
Leso naleso sicelo sicelo kufanele sipheleketelwe yisampuli leyakhiwe ngulokungenani yi-750 ml yalomkhicito lokukhulunywa ngawo.
Uma ngabe ngulokungeniswa kusebhodleleni, tfumela isampuli kulelibhodlela leli lekutawutsengiswa ngalo.
Tfumela isampuli yetjwala lobutsengwe ngesheya ngebunyenti ngelibhodlela lelijwayelekile le-750.
Tfumela sitifiketi seluhlatiyo lolwamukelekako lesikhishwe yilabholathri lesemtsetfweni kulelive lapho busuka khona. Uma loku kungekho, le-Division Liquor Products itawenta luhlatiyo lwemakhemikhali kulesampuli.
Uma kutsengwe ngebunyenti letinchukaca titawuhlolisiswa. Ilebuli ibukwa nangabe ufaka sicelo semvumo yesitifiketi sekutsengisa.
Leligatja kufanele sitfole inkhokhelo ngaphambi kwekutsi sitifiketi sekungenisa eveni sikhishwe.
Sitifiketi sekungenisa eveni sitawukhishwa uma lolokucuketfwe kanye nelebuli, uma loku lokutsengwe ngesheya kusebhodleleni, kanye futsi nangabe loku lokutsengwe ngaphandle kukunyenti, kwalomkhicito kuhambisana naletimfuneko te-Liquor Products Act, 1989. Umtfwalo walomkhicito ungabese uyatsengwa ngesheya kwetilwandle.
Niketa lokungenani satiso semahora langu-48 ku-Division Quality Audit ngaso sonkhe sikhatsi uma umtfwalo wetjwala loyo lokhishelwe sitifiketi Sekungenisa eveni, utawungena lapha eNingizimu Afrika.
Uma umkhicito wetjwala ufika eNingizimu Afrika, lona longenise eveni atfole imvumo yekudlula ku-Division Quality Audit yekukhipha lotjwala kulendzawo yesikhungo nobe siteshi sesicukatsi bese ubuyisa lapho afuna khona.
Asikho sikhatsi lesibekiwe salomsebenti.
Uma lona longenisa eveni aniketa le-Division Liquor Products sitifiketi seluhlatiyo lesimukelekako lesikhishwa yilabholathri lesemtsetfweni kulelive lebusuka khona, utawubese akasawukhokheli lo-R290.